# Forslag til arbeidsordning for nominasjonsmøtet 10. desember 2018, Bærum Arbeiderparti

# Kjøreplan:

17:30 Dørene åpner – registering og en matbit

 18:00-21:00:

1. Velkommen og konstituering:
- Valg av dirigenter,
- Valg av fullmaktskomité,
- Valg av sekretærer,
- Valg av tellekorps,
- Valg av tillitsvalgte og tillitsutvalg for lista,
- Vedtak av arbeidsordning.
2. Leder av nominasjonskomiteen presenterer forslag til kommunestyreliste.
3. Gjennomgang av fullmakter.
4. Generell debatt.
5. Valg.
6. Avslutning.

# Forslag til arbeidsordning:

1. Alle frammøtte medlemmer som har betalt kontingent og vært medlem i minst en måned i Arbeiderpartiet og/eller Bærum AUF har forslags- og talerett (jfr. vedtektene for BAP §2 og §4).
2. Valgte representanter til representantskapet har stemmerett, samt styrets medlemmer selv om de ikke er valgte medlemmer av representantskapet (jfr. vedtektene for BAP §4d).
3. Representantene kan bare forlate møtet etter at søknad om permisjon er behandlet i møtet. Vararepresentant kan inntre med stemmerett.
4. Taletiden er inntil 2 minutter pr. innlegg.
5. Inntil to innlegg aksepteres pr. kandidat som foreslås på samme listeplass. Inntil ett innlegg aksepteres pr. kandidat som har tapt et valg og blir foreslått igjen på en annen plass.
6. Det er ikke tilgang til replikk.
7. Dirigentene har rett til å foreslå strek for debatten med de inntegnede talere og forslag om begrensning av taletiden.
8. Etter at strek er satt, kan ingen nye forslag fremmes.
9. Nominasjonsmøtet fastsetter først hvor mange flere enn ordfører- og varaordførerkandidat som skal utheves (jfr. vedtektene for BAP §8e. Inntil 6 kandidater kan utheves jfr. valgloven §6-2).
10. Alle forslag til kandidater må fremmes skriftlig og være undertegnet av forslagsstiller. Forslaget må inneholde navn på kandidat og plass på lista. Kandidaten må være valgbar og ha akseptert forslaget.
11. Før votering får kandidatene som er foreslått på de 15 første plassene anledning til å presentere seg selv med et innlegg på maks. 2 minutter.
12. Listen vedtas plass for plass med mindre nominasjonsmøtet bestemmer noe annet underveis.
13. Kandidater til ordfører og varaordfører velges først (jfr. vedtektene for BAP §8f, de skal stå først på valglista og utheves).
14. Der det er flere kandidater til samme plass, vil det være skriftlig avstemming. Valget avgjøres ved alminnelig flertall. Ved stemmelikhet mellom to kandidater, avgjøres valget ved loddtrekning.
15. I protokollen innføres alle innkomne forslag og voteringsresultat.
16. Protokollen fra møtet godkjennes av partistyret og undertegnes av styrets leder og nestleder.
17. Møtet er åpent for pressen.